Kamu bisa jelasin ke aku soal Pertempuran Perimeter Pusan dalam bahasa melayu?

Pertempuran Perimeter Pusan adalah pertempuran berskala besar antara tentera Bangsa-Bangsa Bersatu dan Korea Utara yang berlangsung dari 4 Ogos hingga 18 September 1950. Ia merupakan salah satu pertembungan besar yang pertama dalam Perang Korea. Tentera darat PBB berjumlah 140,000 askar, yang berada di ambang kekalahan, telah dikumpulkan untuk membuat pertahanan terakhir menentang serangan tentera darat Korea Utara, dengan kekuatannya 98,000 anggota.

Angkatan PBB, yang berkali-kali dikalahkan oleh Korea Utara, telah dipaksa berundur ke "Perimeter Pusan", iaitu garis pertahanan sepanjang  yang mengelilingi sebuah kawasan di tenggara hujung Semenanjung Korea termasuk pelabuhan Pusan. Askar PBB, yang kebanyakannya terdiri daripada pasukan-pasukan Republik Korea (ROK), Amerika Syarikat dan Komanwel British, melancarkan pertahanan terakhir disekeliling perimeter, menangkis serangan berkali-kali Korea Utara selama enam minggu sewaktu mereka bertempur di sekitar bandaraya Taegu, Masan, dan P'ohang, dan Sungai Naktong. Serangan besar-besaran Korea Utara gagal memaksa tentera PBB berundur jauh dari perimeter, walaupun terdapat dua penyerangan besar pada bulan Ogos dan September.

Tentera Korea Utara, dihalang oleh kekurangan bekalan dan kerugian yang besar, menyerang secara berterusan ke atas pasukan PBB dalam usaha untuk menembusi perimeter dan meruntuhkan garisan. Bagaimanapun, pihak PBB menggunakan pelabuhan itu untuk mengumpulkan kekuatan tentera, kelengkapan, dan logistik, dan tentera laut dan tentera udaranya kekal tidak dicabar oleh Korea Utara semasa pertempuran itu. Selepas enam minggu, pasukan Korea Utara tumbang dan berundur dengan kekalahan selepas pasukan PBB melancarkan satu serangan balas di Inchon pada 15 September. Pertempuran ini menjadi kemaraan paling jauh yang  dapat dicapai oleh tentera Korea Utara dalam peperangan, manakala pertempuran seterusnya hanya mampu menghasilkan jalan buntu.